ಟ್ಯಾನಿನ್‌-ಪೂರ್ವ ಚಹಾದ ಎಲ್ಲ ಪ್ರಮಾಣವನ್ನೂ ಸುರಿಯುವ ಅವಶ್ಯಕತೆ ಕಂಡುಬರದಿದ್ದಾಗ, ಅದನ್ನು ಕಾಯ್ದಿಟ್ಟುಕೊಳ್ಳಲು ಎರಡನೇ ಚಹಾಕುಡಿಕೆಯೊಂದನ್ನು ಬಳಸಬಹುದು. ಹೊಳಪಿಲ್ಲದ ಸುಟ್ಟ ಜೇಡಿಮಣ್ಣಿನ ಪಾತ್ರೆಗಳು ಇದಕ್ಕೆ ಸೂಕ್ತವಾಗಿದ್ದು, ಅವುಗಳ ಪೈಕಿ ಯಿಕ್ಸಿಂಗ್ ಮಣ್ಣಿನ ಕುಡಿಕೆಗಳು ಅತ್ಯುತ್ತಮವಾಗಿವೆ. ಉತ್ತಮ ಗುಣಮಟ್ಟದ ಜೇಡಿಮಣ್ಣಿನಿಂದ ಮಾಡಲ್ಪಟ್ಟಿರುವುದು ಅವಕ್ಕೆ ಖ್ಯಾತಿಯನ್ನು ತಂದುಕೊಟ್ಟಿವೆ. ಚಹಾವನ್ನು ವಿತರಿಸಲು ಬಳಸಲಾಗುವ ಕುಡಿಕೆಗಳು ಸಾಮಾನ್ಯವಾಗಿ ಪಿಂಗಾಣಿಯದ್ದಾಗಿದ್ದು, ಬಿಸಿಯನ್ನು ಅದು ಚೆನ್ನಾಗಿ ಹಿಡಿದಿಟ್ಟುಕೊಳ್ಳುತ್ತದೆ. ದೊಡ್ಡ ಗಾತ್ರದ ಚಹಾಕುಡಿಕೆಗಳು 19ನೇ ಶತಮಾನದ ನಂತರದ ನೂತನಸೃಷ್ಟಿಯಾಗಿವೆ. ಏಕೆಂದರೆ ಈ ಅವಧಿಗೂ ಮುಂಚೆ ಚಹಾವು ತುಂಬಾ ಅಪರೂಪದ್ದು ಹಾಗೂ ದುಬಾರಿಯದು ಆಗಿತ್ತು. ಅನುಭವಿ ಚಹಾ-ಸೇವನೆಗಾರರು ಅನೇಕ ವೇಳೆ ಒತ್ತಿ ಹೇಳುವ ಪ್ರಕಾರ, ಚಹಾವನ್ನು ನೆನೆಸಿಡುವ ಅವಧಿಯಲ್ಲಿ ಅದನ್ನು ಕಲಕಬಾರದು (UKಯಲ್ಲಿ ಇದನ್ನು ಕೆಲವೊಮ್ಮೆ "ವೈಂಡಿಂಗ್‌" ಎನ್ನುತ್ತಾರೆ).

ಚಹಾ ಉತ್ಪಾದನೆಯ ಪ್ರಮಾಣೀಕರಣ
ಸಂಸ್ಕರಣೆ ಮತ್ತು ವರ್ಗೀಕರಣ
ದಿಢೀರ್‌ ಚಹಾ
ವಿತರಿಸುವುದು